section_heading: Zastava M70
paragraph_text: mini|200px|desno|Zastava M70AB2. Zastava Arms je tijekom 1960-ih započela s proizvodnjom oružja temeljenog na Kalašnjikovu, tako da je 1967. razvijena automatska puška Zastava M67. Ta puška je postala temelj za razvoj uspješnog derivata Zastava M70 koji je postao standardno naoružanje u JNA. S ciljem izvoza, oba modela su modificiranI kako bi mogli koristiti zapadno streljivo kalibra 7.62x51mm i 5.56x45mm NATO. Raspadom Jugoslavije i ratovima koji su uslijedili na tom području, puška se uvelike koristila te je nosila nadimke "ciganka" ili "srpkinja". Kasnije je Zastava M70 postala standardna automatska puška u svim novonastalim državama. Tek je kasnije M70 u slovenskoj vojsci zamijenjen s FN F2000, u srpskoj vojsci sa Zastavom M21, te u hrvatskoj vojsci s domaćom jurišnom puškom VHS.